open-index/open-wikipedia-markdown huggingface dataset:
Afrika malfermbekulo

[eta|300ra|Fotita ĉe [Entebbe, Ugando.]]
La **Afrika anastomo** aŭ **Afrika malfermbekulo** (*Anastomus lamelligerus*) estas specio de cikonio de la familio de Cikoniedoj kaj genro de Malfermbekuloj, kiu havas nur du speciojn, nome tiun ĉi kaj azian parencon.

## Aspekto 
Temas pri granda cikonio 80 ĝis 94&nbsp;cm longa kaj kun pezo de 1 ĝis 1,3&nbsp;kg. La plumaro estas ĉefe nigreca kun pli senbrilaj nigraj kapo kaj kolo, kaj fortaj brilaj irizecoj en brusto (malhelverdecaj), dorso kaj flugiloj (purpuraj). La irisoj estas malhelbrunaj, estas nigreca ĉirkaŭokula haŭta ringo kaj brida senpluma haŭtaĵo pli malhelgriza ĝis la bekobazo. La beko estas tre fortika kaj kornokolora al nigreca; ĉefa trajto estas ke ĉe plenkreskulo la bordo de la makzeloj ne kongruas, formas bekotruon kaj kuniĝas nur pinte, kio ŝajne helpas al la manĝado de helikoj kaj aliaj moluskoj. Tiun karaktero kunhavas la parenca azia nome Azia anastomo, sed tiu ne havas la ebenajn filtrilojn (“lamellae”) kiujn havas tiu ĉi afrika cikonio, kio aperas ankaŭ en la latina scienca nomo. La kruroj estas malhelgrizaj al nigrecaj.

Junuloj ne estas tiom malhelaj, kaj havas rektan bekon, kiu kurbiĝos laŭ aĝo.

## Habitato kaj distribuado 
Tiu afrotropisa specio troviĝas en subsahara Afriko nome en Angolo, Benino, Bocvano, Burkino, Burundio, Kameruno, Centrafrika Respubliko, Ĉado, Respubliko Kongo, Demokratia Respubliko Kongo, Eburbordo, Ekvatora Gvineo, Eritreo, Etiopio, Gabono, Ganao, Kenjo, Liberio, okcidenta Madagaskaro, Malavio, Malio, Maŭritanio, Mozambiko, Namibio, Niĝero, Niĝerio, Ruando, Senegalio, Sieraleono, Somalio, Sudafriko, Sudano, Tanzanio, Togolando, Ugando, Zambio, kaj Zimbabvo.

Ĝi loĝas en arbaroj kaj humidejoj.

## Listo de subspecioj 
* *Anastomus lamelligerus lamelligerus* Temminck, 1823
* *Anastomus lamelligerus madagascariensis* Milne-Edwards, 1880

## Kutimaro 
Ili manĝas akvajn senvertebrulojn (helikoj kaj duvalvuloj) kaj ranoj.

La reprodukta sezono daŭras el aŭgusto al majo, sed ĉefe el januaro al marto. La nesto estas konstruita en arbo proksime de akvo. Eloviĝo okazas post 25 al 30 tagoj kaj elnestiĝo post pluaj 50 ĝis 55.

Temas pri silenta specio kiu bekofrapadas por la pariĝadaj ceremonioj.

## Bildaro 

Dosiero:African Openbill Stork RWD3.jpg|Ĉe Bestoĝardeno San Diego
Dosiero:African Openbill Stork SMTC.jpg|Ĉe Bestoĝardeno San Diego
Dosiero:OpenBillStork.JPG
Dosiero:African Openbill Stork 056.jpg

## Referencoj 
## Literaturo 
* Josep del Hoyo et al.: *Handbook of the Birds of the World*, Band 1 (*Ostrich to Ducks*). Lynx Edicions, 1992, ISBN 84-87334-10-5
* Guide vert du Oiseaux du monde, Solar

## Eksteraj ligiloj 
* www.biodiversityexplorer.org 
* Afrika anastomo (malfermbekulo) - Speciteksto ĉe The Atlas of Southern African Birds.

Kategorio:Cikonioj
Kategorio:Cikoniedoj
Kategorio:Cikonioformaj
Kategorio:Afrotropisa faŭno
Kategorio:Birdoj de Afriko
La Tuffière

**La Tuffière** estas la nomo de la sekvantaj lokoj:

* **La Tuffière (Corpataux-Magnedens)** estas vilaĝo de la komunumo Corpataux-Magnedens de la distrikto Sarino en Kantono Friburgo en Svislando.

* **La Tuffière (Treyvaux)** estas vilaĝo de la komunumo Treyvaux de la distrikto Sarino en Kantono Friburgo en Svislando.
Corpataux-Magnedens

**Corpataux-Magnedens** estas komunumo en la distrikto Sarino en Kantono Friburgo, Svislando. Ĝi havis 1160 loĝantojn je la 31-a de decembro 2010.

## Geografio 
La komunumo Corpataux-Magnedens situas en distanco de 8 kilometroj sudokcidente de la kantonĉefurbo Friburgo en la Friburga Mezlando sur monteta tavolo inter la valoj de Glano kaj Sarino, kiu lasta formas la orientan komunumlimon. La komunumo konsistas el la vilaĝoj Corpataux, al kiu ankaŭ apartenas la setlejoj Montoillet, Le Carro kaj La Tuffière, kaj Magnedens.

La teritorio de la komunumo etendiĝas sur areo de 4,37km², de kiuj 23,7% estas kovritaj de arbaro, 55,7% servas por agrikulturo kaj 18,1% por setlado.

## Najbaraj komunumoj 
La komunumo Corpataux-Magnedens limas en nordo al Hauterive, en oriento al Arconciel, en sudo al Rossens kaj en okcidento al Farvagny.

## Trafiko 
Tra la komunumo pasas la kantona ĉefvojo n-ro 12 de Friburgo al Laŭzano kaj la svisa aŭtovojo A12, kies plej proksima alveturejo situas proksimume 3 kilometrojn sude de la komunumo. Per du buslinioj de la kompanio Transporto Publika Friburga la komunumo estas konektita al la publika transportreto.

## Historio 
La komunumo Corpataux-Magnedens fondiĝis kun efiko la 1-a de januaro 1999 per kuniĝo de la ĝis tiam aŭtonomaj komunumoj Corpataux kaj Magnedens.

La unua dokumenta mencio de Corpataux datiĝas el la 12-a jarcento kiel *Corpastur* aŭ *Corpastor*. En Corpataux estis trovita tombo el la La-Tène-epoko kun helvetaj ormoneroj. Corpataux apartenis dum mezepoko al la Senjorujo Arconciel-Illens, kiu estis en la jaro 1475 konkerita de Friburgo. Ĝis la Helveta Revolucio ĝi formis parton de la friburga voktejo Illens. De 1798 ĝis 1848 ĝi apartenis al la distrikto Farvagny kaj tiam surbaze de la nova kantona konstitucio de friburgo estis atribuita al la distrikto Sarino.

La unua dokumenta mencio de Magnedens datiĝas el la jaro 1156 kiel *Manoldens*. En 1156 la johanitoj posedis komandorejon en Magnedens, kiu estis malfondita en 1229. Magnedens apartenis dum mezepoko al la Senjorujo Arconciel-Illens, kiu estis en la jaro 1475 konkerita de Friburgo. Ĝis la Helveta Revolucio ĝi formis parton de la friburga voktejo Illens. De 1798 ĝis 1848 ĝi apartenis al la distrikto Friburgo kaj tiam surbaze de la nova kantona konstitucio de friburgo estis atribuita al la distrikto Sarino.

## Notoj kaj referencoj 
## Eksteraj ligiloj 
* Oficiala retejo de la komunumo Corpataux-Magnedens
(5921) 1992 UL

**(5921) 1992 UL** estas ankoraŭ sennoma asteroido de la asteroida zono.

## Malkovro 
Ĝi estis malkovrita la  de la japanaj astronomoj Sejĝi Ueda kaj Hiroŝi Kaneda elde la observatorio de Kuŝiro en Hokajdo (Japanio).

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Hiroŝi Kaneda
Kategorio:Malkovrita de Sejĝi Ueda
Kategorio:Astronomiaj objektoj malkovritaj en 1992
Griza mikterio

**Griza mikterio**, *Mycteria cinerea*, estas granda vadbirdo de la familio de cikonioj nome Cikoniedoj. Tiu komuna nomo respektas kaj rilatas al la latina scienca nomo, dum la angla komuna nomo *Milky Stork*, Lakteca cikonio aŭ Laktocikonio, respegulas pli pentrarte la ĝeneralan koloron de la birdo.

## Aspekto 
eta|250px|maldekstra|Grizaj mikterioj dumfluge.
alternative=Milky Stork (Mycteria cinerea) - young adult - Flickr - Lip Kee.jpg|eta|Milky Stork (Mycteria cinerea) - young adult - Flickr - Lip Kee
Tiu mezgranda cikonio povas atingi alton de 91 al 95 cm, kun flugillongo de 43.5-50 cm, supra bekobordo de 19.4-27.5 cm, tarsolongo de 18.8-25.5 cm kaj vosto de 14.5-17 cm. Ambaŭ seksoj estas similaj. La plumaro estas ĝenerale blankeca kontraste kun nuda senpluma ruĝeca al rozkoloreca vizaĝo kaj ĉirkaŭokula kaj ĉe bekobazo kaj longaj brilaj malhelverdecaj-nigrecaj vosto kaj flugoplumoj. Ankaŭ la rozkoloraj kruroj estas longaj, kio klare videblas dumfluge, same kiel la fortikeco de kolo kaj beko.

## Distribuado 
Tiu specio loĝas en Kamboĝo, duoninsula Malajzio kaj la indoneziaj insuloj de Sumatro, Javo, Bali, Sumbavo, Sulaveso kaj Buton.

## Manĝo 
Griza mikterio manĝas ĉefe fiŝojn, amfibiojn kaj malgrandajn rodulojn.

## Minacoj 
La Griza mikterio estas klasita kiel *Vundebla* pro perdo de marborda habitato, ĉasado kaj komerco.

## Referencoj 
## Eksteraj ligiloj 
* BirdLife Species Factsheet 

Kategorio:Cikonioj
Kategorio:Cikoniedoj
Kategorio:Cikonioformaj
Kategorio:Birdoj de Azio
Sumbavo

eta|dekstre|250ra|Sumbavo

**Sumbavo** estas insulo de Indonezio, situanta meze de la ĉeno de la Malgrandaj Sundaj Insuloj, kun Lomboko okcidente, Floreso oriente kaj Sumbo plu sudoriente. Ĝi estas en la provinco Okcidentaj sudorientaj insuloj.

Sumbavo estas 15,448&nbsp;km² granda (trioble la grando de Lomboko) kun nuna populacio de ĉirkaŭ 1.33 milionoj da loĝantoj. Ĝi markas la limon inter la insuloj okcidente, kiu estas pli influataj el religio kaj kulturo el Barato, kaj la regiono orienta kiu ne estas tiom influita. Precize tio rilatas al Hinduismo kaj Islamo.

Kategorio:Indoneziaj insuloj
5953 Shelton

'*5953 *Shelton''''' estas asteroido de la asteroida zono.

## Malkovro 
Ĝi estis malkovrita la  de la usonaj geedzoj geastronomoj Carolyn S. Shoemaker kaj Eugene M. Shoemaker elde la Observatorio de la Monto Palomar, apud San-Diego (Kalifornio, Usono).

## Nomo 
Ĝi estis nomita en honoro de la kanada astronomo Ian Shelton, famkonata kiel malkovrinto de la supernovao SN-1987a.

## Eksteraj ligiloj 
* 
* 
* 
*  Asteroido (5953) Shelton, de la Reĝa Astronomia Societo de Kanado 

Kategorio:Asteroidoj de la ĉefa zono
Kategorio:Malkovrita de Carolyn S. Shoemaker
Kategorio:Malkovrita de Eugene M. Shoemaker
Kategorio:Astronomiaj objektoj malkovritaj en 1987
Flago de Haapsalu

La **flago de Haapsalu** estas la flago de estona urbo Haapsalu. Ĝi estas blua kaj blanka. 

Flaga larĝeco kaj longeco rilatumo estas 2:1 kaj la normala grandeco estas 16505x825 mm.

## Vidu ankaŭ
* Haapsalu
* Blazono de Haapsalu
* Listo de municipaj flagoj de Estonio

## Referencoj
## Eksteraj ligiloj
* oficiala retejo de Haapsalu 

Haapsalu
Kategorio:Haapsalu
Valga

**Valga** havas plurajn signifojn:

## Lokoj 
* Valga (Estonio), urbo en Estonio
* Valgamaa, en Estonio
* Valga (Galegio), urbo en Hispanio
* Valka, urbo en Latvio
Aigner

**Aigner** estas Aŭstra-Bavara familinomo, menciita en Sud-Germanio, Aŭstrio, Hungario:

* Hans Dieter Aigner (* 1958, Linz), aŭstra artisto kaj verkisto
* Ilse Aigner, germana politikistino
* Lajos Abafi *(Abafi-Aigner)*, née Aigner (naskiĝis kiel: *Ludwig Aigner*)
* Sándor Aigner, hungara arkitekto

Kategorio:Germanaj familiaj nomoj
Ibisa mikterio

**Ibisa mikterio**, **Afrika mikterio**, **Ibisa cikonio**, **Flavbeka mikterio** aŭ **Flavbeka cikonio**, *Mycteria ibis*, estas granda vadbirdo de la familio de cikonioj nome Cikoniedoj.

## Nomoj 
eta|maldekstre|250px|Ibisa mikterio.
eta|300px|Ibisa mikterio, ĉe la Nacia Parko Lago Nakuru, Kenjo
La nomoj *ibiso* ne multe taŭgas ĉar ne estas rilato al ibisoj, sed tio aperis en la komencaj epokoj de nomigo kaj restas en la latina scienca nomo. La pli komuna nomo *flavbeka* taŭgas, sed ankaŭ povus taŭgi al la du aziaj specioj de tiu genro kiuj same havas flavajn bekojn.

## Disvastiĝo 
Ĝi loĝas en Afriko sude de Saharo kaj en Madagaskaro.

## Aspekto 
Ĝi estas mezgranda cikonio. Ties longo estas 97 cm, kun averaĝa korpopezo ĉe maskloj de 2.3 kg dum ĉe inoj de 1.9 kg. Plumaro estas ĉefe rozkolora-blankeca kun nigraj flugiloj kaj vosto; tre flava beko, senpinta kaj kurba ĉe pinte. Nematuruloj estas grizecbrunaj kun senkolora grizecbruna beko, senkolora oranĝeca vizaĝo kaj brunecaj kruroj.

La similaj Griza mikterio kaj Blankakapa mikterio estas aziaj birdospecioj, sed tiu ĉi montras plej kontrastan kolorojn. Nome la beko estas tre flava kaj la nuda vizaĝo estas tre ruĝa, tiuj du partoj ege kontrastas inter si kaj respektive kun la ĝenerala blanka koloro.

## Kutimaro 
Ĝi loĝas ĉe humidejoj kaj manĝas fiŝojn kaj aliajn akvajn malgrandajn bestojn.

La Ibisa mikterio estas specio al kiu aplikiĝas la *Agreement on the Conservation of African-Eurasian Migratory Waterbirds* (AEWA).

## Bildaro 

File:Yellow-billed Stork RWD5.jpg|Cikonioj surgenuigas havante siajn piedojn antaŭen
File:Yellow-billed_stork.jpg|Junaj flavbekaj cikonioj havas grizajn dorsojn, dum maturuloj havas blankajn dorsojn.
File:Yellow-billed stork fishing.jpg|Flavbekaj cikonioj povas fiŝkapti piedire ĉe neprofundaj akvoj.
File:Yellowbilled stork00.jpg|Junulo de Flavbeka cikonio - *Mycteria ibis*
File:Nimmersatt_(Mycteria_ibis)-_Weltvogelpark_Walsrode_2011.jpg
File:Yellow-billed stork kazinga.jpg|Kanalo Kazinga, Ugando
File:Yellow-billed Stork (Mycteria ibis) standing in a tree looking back, from rear.jpg
File:Yellow-billed Stork (Mycteria ibis) standing on grass, from side.jpg
File:Mycteria ibis.jpg
File:Mycteria ibis1.jpg
Mycteria ibis MHNT.ZOO.2010.11.62.4.jpg| *Mycteria ibis* - MHNT

## Referencoj 
## Eksteraj ligiloj 
* Yellow-billed Stork - Speciteksto en The Atlas of Southern African Birds.

Kategorio:Cikonioj
Kategorio:Cikoniedoj
Kategorio:Cikonioformaj
Kategorio:Birdoj de Azio
Kategorio:Birdoj de Afriko
Erzsébet Udvardi

**Erzsébet UDVARDI** [erĵEbet], hungare **Udvardi Erzsébet,** Esperante ’’Elizabeto Udvardi’’ estas hungara pentristo.
eta|250px|Sankta Maria kun bebo Jesuo fare de Erzsébet Udvardi
Erzsébet Udvardi naskiĝis la  1929 en Baja kaj mortinta la  2013 en Keszthely.

## Biografio 
Erzsébet Udvardi komence lernis pentradon en sia naskiĝurbo de Gyula Rudnay, poste ŝi frekventis Belartan Ĉeflernejon en Budapeŝto, kie ŝi lernis ekzemple de Gyula Hincz, Aurél Bernáth, Endre Domanovszky, Géza Fónyi. Ekde 1958 ŝi vivas en Badacsonytomaj, kie ŝi ŝatas pentri la pejzaĝojn. En 1961 ŝi ricevis stipendion. Baldaŭe ŝi pentradis ankaŭ sakralajn temojn. Li ricevis premion Kossuth en 1999, ĝis tiam ekde 1962 ankaŭ aliajn premiojn.

## Ŝiaj ekspozicioj 
Precipe ŝi ekspoziciadas enlande, sed pli malofte ankaŭ eksterlande, ekzemple en Vieno, Boston, Kolonjo, Venezio, Parizo, Lublin.

Ŝiaj verkoj troveblas ankaŭ en diversaj hungaraj muzeoj.

## Verkaro 
* pentraĵoj
* altarobildoj kaj similaj verkoj en preĝejoj

## Fontoj 
* Hungara Vikipedio

Kategorio:Hungaraj pentristoj
Dóra Maurer

**Dóra MAURER,** laŭ hungarlingve kutima nomordo **Maurer Dóra** estis hungara novavangarda pentristo, grafikisto, reĝisoro kaj profesoro.

Dóra Maurer naskiĝis la  1937 en Budapeŝto.

## Biografio 
Dóra Maurer frekventis Belartan Altlernejon en Budapeŝto inter 1956-1961, kie ŝi lernis precipe de Gyula Hincz. En la 1960-aj jaroj ŝi okupiĝis pri akvafortoj. En 1967 ŝi studvojaĝis al Vieno, poste ŝi vivas foje en Budapeŝto, foje en Vieno. En la du lokoj ŝi okupiĝis pri avangardaj reliefoj kaj filmoj. Inter 1990-2003 ŝi instruis en la altlernejo, sed pli frue ŝi gvidis diversajn artajn rondojn en Budapeŝto. Ŝi ricevis premion Kossuth en 2003, en 1995 ankaŭ alian premion.

## Verkaro (elekto) 
* avangardaĵoj, troveblaj en diversaj muzeoj, ankaŭ eksterlande
* filmoj mallongaj, la plej longa filmo daŭras 1 horon

## Elektitaj disĉiploj 
* Mária Chilf
* Csaba Pál

## Fontoj 
* biografio hungare 

Kategorio:Hungaraj pentristoj
Kategorio:Hungaraj grafikistoj
Kategorio:Hungaraj reĝisoroj
Kategorio:Hungaraj profesoroj
Kategorio:Budapeŝtanoj
László Fehér

**László FEHÉR** [lAslO], hungare **Fehér László,** Esperante ’’Ladislao Fehér’’ estis hungara pentristo.

László Fehér naskiĝis la  1953 en Székesfehérvár.

## Biografio 
László Fehér frekventis Belartan Ĉeflernejon en Budapeŝto inter 1971-1976, kie li lernis precipe de Ignác Kokas. Li ekspoziciis jam dum la lernojaroj, kion stipendio apogis. Li edziĝis en 1984 baldaŭe havanta 2 gefilojn. Komence li pentris preskaŭ senkolorajn bildojn, kiujn sekvis laŭvice la blua, ruĝa, verda, violkolora eraoj. Ekde 1988 li pentris flave, arĝente, fine denove nigre-blanke. Li ricevis premion Kossuth en 2000, pli frue kaj poste ankaŭ aliajn premiojn.

## Liaj solaj ekspozicioj (elekto) 
* 1979, 1990, 2010 Székesfehérvár
* 1980, 1983, 1988, 1995, 2000, 2007 Budapeŝto
* 1988 Graz
* 1989 Mannheim, Londono
* 1994 Los Angeles, Parizo
* 2000 Vieno

## Verkaro (elekto) 
* *Aluljáró I.* (Subpasejo) (1975)
* *Vidéken* (Province) (1984)
* *A Szobor* (La skulptaĵo) (1989)
* *Fehér lépcső* (Blanka ŝtuparo) (1990)
* *Japán turisták galambokkal* (Japanaj turistoj kun kolomboj) (1997)
* *Híd és festő* (Ponto kaj pentristo) (2001)
* *Nyári önarckép* (Somera memportreto) (2003)

## Fontoj 
* Hungara Vikipedio

Kategorio:Hungaraj pentristoj
Malakal

**,** aŭ *Malakāl* arabe **ملكال‎** estas grandurbo, ĉefurbo de subŝtato, diocezo kaj universitata urbo (ekde 2007) en Sud-Sudano.
eta|320px|Mapo pri unueca Sudano, kie  estas trovebla en la suda parto (en Sud-Sudano en la norda parto)

## Geografio 
 situas sur montetaro laŭ Blanka Nilo, en la norda parto de la lando. Vav troviĝas 451, **Ĵubo** 521, Ĥartumo 680 km.

## Historio 
 estis la loko de batalo en 2006. Dum la unueca Sudano la urbo estis grava garnizono, sed post sendependiĝo de Sud-Sudano en 2011 la "nordaj" armeanoj retiriĝis.

## Trafiko 
 havas internacian flughavenon kaj riveran havenon. Vojoj kuras al Etiopio kaj 2 vojoj al Sudano. Malpli grava vojo aŭ konstruata vojo kuras al sudo. La rivero estas navigebla en ambaŭ direktoj.
eta|dekstre|240px|Merkato en

## Klimato 
En  la temperaturo varias inter 18 kaj 39 °C. La varmo en marto kulminas, en decembro kaj januaro malkulminas. Jare pluvas po 770 mm. La pluvo kulminas aŭguste, inter decembro-januaro neniam pluvas.

## Fontoj 
* Angla Vikipedio
* mapo, distancoj 
* loĝantaro
eta|maldekstre|240px|Vido en la urbocentro en

Kategorio:Urboj de Sud-Sudano
Kategorio:Havenurboj
András Baranyay

**András BARANYAY** [andrAŝ baranjai], hungare **Baranyay András,** Esperante ’’Andreo Baranyay’’ estas hungara grafikisto.

András Baranyay naskiĝis la  1938 en Budapeŝto.

## Biografio 
András Baranyay frekventis Belartan Ĉeflernejon en Budapeŝto inter 1957-1965, kie li lernis precipe de Aurél Bernáth. Inter 1987-1991 li instruis en mezlernejo. Li verkis grafikaĵojn plej ofte helpe de litografio. Li ricevis premion Kossuth en 1999, pli frue ankaŭ aliajn premiojn.

## Liaj ekspozicioj 
Ekde 1963 li ekspoziciadas kaj enlande (Miskolc, Pécs, Budapeŝto, Sárospatak, Székesfehérvár, Szombathely) kaj eksterlande (Parizo, Bruselo, Braunschweig, Vaŝingtono, Padova, Antverpeno).

## Verkaro (elekto) 
* litografioj en temo pri mano
* memportretoj
* en temo pri muta naturo

## Fontoj 
* Hungara Vikipedio

Kategorio:Hungaraj grafikistoj
Kategorio:Hungaraj instruistoj
Kategorio:Budapeŝtanoj
Pagana ribelo de Vata

La **pagana ribelo de Vata** estis pagana ribelo en 1046 ĉefe en ebenaĵa areo de la Hungara Reĝlando (reĝa departemento Békés). La ribelo kondukis al detronigo de reĝo Petro Orseolo, martirmorto de Sankta Gerardo kaj la re-surtronigo de la Arpad-dinastio. Okazis ankaŭ ne tiel signifa pagana ribelo en 1061, kiu estis tuj venkita.
## La ribelo 
, nomita laŭ Sankta Gerardo en la hungara lingvo.]]

Kontraŭ la hungara reĝo Petro Orseolo oni organizis du komplotojn en 1045, kiuj celis surtronigon de filoj de Vazul. La unua komploto senvualiĝis, Petro ekzekutigis aŭ blindigis la komplotintojn. La duan komploton gvidis la ĉanada episkopo Gerardo, li ofertis la tronon al princoj Andreo (pli posta reĝo Andreo la 1-a) kaj Levente, tiam vivantaj en rusa ekzilo. La princoj akceptis la oferton kaj en 1046 ekiris hejmen. Samtempe komenciĝis granda pagana ribelo en reĝa departemento Békés sub gvido de tribestro Vata, kontraŭ regado de Petro. Kiam Andreo kaj Levente alvenis en Abaújvár, la malkontenta popolo petis ilian permeson, ke ili povu vivi kiel paganoj kaj povu mortigi la pastrojn, detrui la preĝejojn, rifuzu la kristanan kredon. La princoj akceptis la postulojn reciproke por batalo kontraŭ Petro. La pagana ribelo baldaŭ forbalais regadon de Petroj kaj ĝis aŭtuno de 1046 la paganoj regis la landon ĝis la Danubo, prirabis, detruis la preĝejojn, murdis la pastrojn. 

La paganoj kaptis la 24-an de septembro 1046 episkopon Gerardo kaj ĵetis desur la monto Gellért (nun en Budapeŝto, ĉefurbo de Hungario), kiu mortis kiel martiro. Petro provis fuĝi okcidenten, sed oni kaptis kaj blindigis lin, por igi lin nekapabla regi. Fine de 1046, Levente mortis inter nekonataj cirkonstancoj kaj oni surtronigis lian fraton, kiel Andreo la 1-a. Post lia kronado, li komencis detrui, venki la paganan movadon, kio finiĝis je printempo de 1047. 

## Pagana ribelo de filo de Vata 
En 1061, Béla la 1-a kunvokis Dieton en Székesfehérvár. Neatendita alvenis homamaso kun gvido de Johano, filo de Vata, postulante mortigon de la kristanaj pastroj kaj restarigon de la praaj paganaj moroj. Béla petis tri tagojn por pripensi la postulojn, dum tiu tempo alvenigis soldatojn kaj atakis la amason. La soldatoj de la reĝo senkompate murdis aŭ skurĝis ĉiun. 

Kategorio:Historio de Hungario
Stanisław Wigura

**Stanisław Wigura** (naskiĝis la 9-an de aprilo 1901 en Varsovio, mortis la 11-an de septembro 1932 en aviadila katastrofo apud Těrlicko, proksime al Cieszyn) – pola konstruisto de aviadiloj, inĝeniero kaj aviadilisto, kunfondinto de konstrukta teamo RWD, lekciisto de Varsovia Politekniko. Kune kun piloto Franciszek Żwirko gajnis internacian aviadan konkuradon Challenge 1932.

Stanisław Wigura de frua juneco interesiĝis pri tekniko kaj aviado. Li estis aktiva skolto de la 2-a Varsovia Skolta Teamo. En 1920, dum pola-bolŝevika milito, soldatservis volontule en la 8-a regimento de kampa artilerio. Post la milito revenis al lernado. En 1922 finis Gimnazion je la nomo de Jan Zamoyski en Varsovio kaj komencis studi en la Mekanika Fakultato de Varsovia Politekniko. Li estis kunfondinto de la Aviada Sekcio de la Rondo de Mekanikistoj-Studentoj de Varsovia Politekniko, kie renkontiĝis i.a. kun Stanisław Rogalski kaj Jerzy Drzewiecki. Decembre 1925 studentoj de la Sekcio kreis laborkurson ĉe la Aviada Sekcio, kie konstruis aviadilojn. En 1926 Wigura kaj Rogalski prilaboris sian unuan aviadilon WR-1 (la nomo devenis de iliaj inicialoj), konstruitan en 1927.

En 1927 trio de konstruistoj: Rogalski, Wigura kaj Drzewiecki komencis konstantan kunlaboron kreante konstru-entreprenon RWD, nomitan laŭ iliaj inicialoj. Wigura respondecis ĉefe pri konstrukta kalkulado. En 1928 ili konstruis la unuan sportan aviadilon RWD-1, distingita pro origina konstruaĵo (postrestis unu ekzemplero).

Kune kun Franciszek Żwirko estis entombigita en la Aleo de Merititoj sur Tombejo Powązki en Varsovio. Li estis distingita per Kavalira Kruco de la Ordeno de Polonia Restituta kaj per Ora Merit-Kruco. En la loko de katastrofo li havas simbolan tombon kaj lokon de memoro (Żwirkowisko).

## Eksteraj ligiloj 
* Vivo de Stanisław Wigura 

Wigura
Wigura
Wigura
Levente

**Levente** estas donita nomo, ĝin uzas nur hungaroj. Krom famaj nomportantoj, lian nomon portis Levente–II, hungara trejna, kuriera aviadilo.

Famaj nomportantoj:

*Levente (princo), membro de la Arpad-dinastio
*Liüntika (Levente), plej aĝa filo de tribestro Arpado
*Levente Kárpáti, aktoro
*Levente Király aktoro
*Levente Szörényi muzikisto
*Levente Osztovits arta tradukisto, literatura historiisto, universitata instruisto 
*Levente Szuper hungara glacihokeisto
*Levente Bajári baleta artisto, unua privata dancsito de la Hungara Ŝtata Opero
*Levente Kárpáti aktoro

Kategorio:Apartigiloj
5917 Chibasai

'*5917 *Chibasai''''' estas asteroido de la asteroida zono.

## Malkovro 
Ĝi estis malkovrita la  de la usona astronomino Eleanor Francis Helin elde la Observatorio de la Monto Palomar, norde de San-Diego (Kalifornio, Usono).

## Nomo 
Ĝi estis nomita en honoro de la japana neprofitcela organizaĵo "'Ĉiba Scienca Asocio" aŭ "*Ĉiba Sai*", kreita la  (do ekzakte dek jaroj post la malkovro de la asteroido) en la celo popularigi la sciencojn por la infanoj de la gubernio Ĉiba.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Eleanor Francis Helin
Kategorio:Astronomiaj objektoj malkovritaj en 1991
László Lakner

**László LAKNER** [lAslO], hungare **Lakner László,** Esperante ’’Ladislao Lakner’’ estas hungara novavangarda pentristo kaj grafikisto.

László Lakner naskiĝis la  1936 en Budapeŝto.

## Biografio 
László Lakner frekventis Belartan Ĉeflernejon en Budapeŝto, kie li lernis precipe de Gyula Papp kaj Aurél Bernáth. En 1963 li studvojaĝis al Italio, en 1964 al Venezio, en 1965 al Vieno. En 1968 helpe de stipendio li vizitis Germanion kaj Svislandon. En 1976 li forlasis Hungarion kaj iris al Okcidenta Germanio, baldaŭe por mallonga tempo li estis en Novjorko. Li ricevis premion Kossuth en 1998, pli frue en 1976 premion de germanaj kritikistoj.

## Liaj ekspozicioj (elekto) 
* 1972, 1976, 1990 Venezio
* 1977 Kassel
* 1980 Novjorko

## Verkaro (elekto) 
* *Varrólányok Hitler beszédét hallgatják* (Kudristinoj aŭskultas paroladon de Hitlero) (1960) (publike nur en 2011)
* *Rembrandt-tanulmány* (Etudo pri Rembrandt) (1966)
* *Orosz forradalmárcsoport* (Rusa revolucia grupo) (1970)
* *Önarckép* (Memportreto) (1970)

## Fontoj 
* Hungara Vikipedio

Kategorio:Budapeŝtanoj
Kategorio:Hungaraj pentristoj
Kategorio:Hungaraj grafikistoj
Kategorio:Germanaj pentristoj
Flago de Kohtla-Järve

La **flago de Kohtla-Järve** estas la flago de estona urbo Kohtla-Järve. Ĝi estas blua kaj flava. 

Flaga larĝeco kaj longeco rilatumo estas 5:4 kaj la normala grandeco estas 105×165 cm.

## Vidu ankaŭ
* Kohtla-Järve
* Blazono de Kohtla-Järve
* Listo de municipaj flagoj de Estonio

## Referencoj
## Eksteraj ligiloj
* oficiala retejo de Kohtla-Järve 

Kohtla-Järve
Kategorio:Kohtla-Järve
5968 Trauger

'*5968 *Trauger'''* estas hungaria asteroido de la interna asteroida zono.

## Malkovro 
Ĝi estis malkovrita la  de la usona astronomino Eleanor Francis Helin elde la Observatorio de la Monto Palomar, norde de San-Diego (Kalifornio, Usono).

## Nomo 
Ĝia nomo honoras la sciencan esploriston *John T. Trauger'', ĉefan scienciston pri la kreado de la grand-kampa fotilo de la kosmoteleskopo Hubble.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Eleanor Francis Helin
Kategorio:Astronomiaj objektoj malkovritaj en 1991
5905 Johnson

'*5905 *Johnson'''* estas tre malgranda, meze hela duopa asteroido de la interna asteroida zono.

## Malkovro 
Ĝi estis malkovrita la  de la usona astronomino Eleanor Francis Helin elde la Observatorio de la Monto Palomar, norde de San-Diego (Kalifornio, Usono).

## Nomo 
Ĝi estis nomita en honoro de la kolonelo-leŭtenanto *Lindley N. Johnson*, organizanto de la aktiva gvato de la kosmo por malkovri kaj sekvi la apudterajn objektojn. Li kontribuis al la disvolviĝo de la JPL-a projekto *Near Earth Asteroid Tracking''.

## Orbito 
Ĝi estas asteroido de la interna asteroida zono, ano de la hungaria familio kaj en orbita resonanco 5:7 kun Marso.

## Satelito 
Ĝia satelito estis malkovrita la  per analizo de ĝia luma kurbo de B. D. Warner, P. Pravec, P. Kušnirák, D. Pray, A. Galad, Š. Gajdoš, P. Brown, kaj Z. Krzeminski; anoncita la .

Tiu satelito havas orbitan periodon de 0,9077 ± 0,00002 tagoj (21,785 horoj), la granda duonakso de ĝia orbito estas proksimume 9,3&nbsp;km kaj ĝia diametro estas 1,78 ± 0,18&nbsp;km. Ĝia rotacia periodo estas ankoraŭ nekonata.

## Notoj kaj referencoj 
## Eksteraj ligiloj 
* 
* 
* 
*  (5905) Johnson; paĝo de Wm. Robert Johnston

Kategorio:Asteroidoj de la ĉefa zono
Kategorio:Kelkopaj asteroidoj
Kategorio:Malkovrita de Eleanor Francis Helin
Kategorio:Astronomiaj objektoj malkovritaj en 1989
Flago de Kuressaare

La **flago de Kuressaare** estas la flago de estona urbo Kuressaare. Ĝi estas blua kaj blanka. 

Flaga larĝeco kaj longeco rilatumo estas 11:7 kaj la normala grandeco estas 105x165cm. La koloroj de la flago estas blua Pantone *285 C*, blanka *White*, flava *108 U*, nigra *Black C*.

## Historia flago
eta|(1992-2010)
La antaŭa, blank-blu-blanka flago estis adoptita en junio 1992 kaj estis en uzo ĝis la .
### Priskribo
La antaŭa flago de Kuressaare estis dividita en tri strioj: la larĝo de la centra blua strio estis dufoje la larĝo de ĉiun blankan strion. Flaga larĝeco kaj longeco rilatumo estis 2:1 kaj la normala grandeco estis 110x220cm.

La koloroj de la flago estis blua Pantone *285 C*, kaj blanka *White*. Laŭ la kolormodelo CMYK, tio estas C91% M43% Y0% K0%.

## Referencoj
## Vidu ankaŭ
* Kuressaare
* Listo de municipaj flagoj de Estonio

## Eksteraj ligiloj
* Oficiala retejo de Kuressaare        

Kuressaare
Kategorio:Kuressaare
Onnens

**Onnens** estas la nomo de la sekvantaj lokoj:
* **Onnens FR** estas iama komunumo kaj nun vilaĝo de la komunumo La Brillaz de la Distrikto Sarino en Kantono Friburgo en Svislando.
* **Onnens VD** estas komunumo de la Distrikto Vaŭda Nordĵuraso en Kantono Vaŭdo en Svislando.
5912 Oyatoshiyuki

'*5912 *Oyatoshiyuki'''* estas asteroido de la asteroida zono.

## Malkovro 
Ĝi estis malkovrita la  de la japanaj astronomoj Takeŝi Urata kaj Tsuneo Niijima elde Oĵima en gubernio Gunma (Japanio).

## Nomo 
Ĝi estis nomita en honoro de la japana amatora astronomo *Toshiyuki Oya* (aŭ *Oya Toshiyuki'' laŭ la tradicia ordo de la japanaj nomoj), grava ano de la Astronomia Klubo de Tatebajaŝi.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Takeŝi Urata
Kategorio:Malkovrita de Tsuneo Niijima
Kategorio:Astronomiaj objektoj malkovritaj en 1989
La Brillaz

**La Brillaz** estas komunumo en la distrikto Sarino en Kantono Friburgo, Svislando. La ĉefloko de la komunumo estas Lentigny. Ĝi havis 1746 loĝantojn je la 31-a de decembro 2010.

## Geografio 
La Brillaz situas en la Friburga Mezlando, proksimume 15 kilometrojn okcidente de la kantonĉefurbo Friburgo sur monteta tavolo inter la ebenaĵo de la rivero Brojo en nordokcidento kaj la valo de Sarino en sudoriento. La komunumo konsistas el la vilaĝoj Lentigny, Lovens, Onnens, La Daude, kaj diversaj izolitaj bienoj. En sudoriento de Lentigny troviĝas la lageto Etang de la Tuilerie, kiu estas naturprotekta teritorio kun marĉa kamparo.

La teritorio de la komunumo etendiĝas sur areo de 10,29&nbsp;km², de kiuj 19,1% estas kovritaj de arbaro, 70,9% servas por agrikulturo kaj 8,5% por setlado.

## Najbaraj komunumoj 
La komunumo La Brillaz limas en nordo al Prez-vers-Noréaz, en nordoriento al Avry, en oriento al Neyruz, en sudoriento al Cottens, en sudo al Autigny, en sudsudokcidento al Chénens, en sudokcidento al Torny, kaj en nordokcidento al Corserey.

## Trafiko 
La komunumo situas flanke de la gravaj trafikvojoj. Tra la komunumo pasas la vojo n-ro 1310 de Corserey al Chénens kaj konekta vojo al Cottens.

## Historio 
La komunumo estiĝis kun efiko de la 1-a de januaro 2001 per kuniĝo de la ĝis tiam aŭtonomaj komunumoj Lentigny, Lovens kaj Onnens.

La unua dokumenta mencio de Lentigny datiĝas el la jaro 1142 *Lintiniei*. Dum la konflikto inter Friburgo kaj Savojo en la jaro 1447 la vilaĝo estis rabobruligita de la friburganoj. En la jaro 1478 Lentigny estis integrita al la friburga voktejo Montagny.

La unua dokumenta mencio de Lovens datiĝas el la jaro 1173 *Lovens*.

La unua dokumenta mencio de Onnens datiĝas el la jaro 1137 *Unens*. De 1478 ĝis la Helveta Revolucio en la jaro 1798 la tri vilaĝoj apartenis al la friburga voktejo Montagny, kiu estiĝis el la antaŭa senjorujo. De 1798 ĝis 1848 la vilaĝoj apartenis al la distrikto Friburgo, tiam ili estis surbaze de la nova kantona konstitucio de Friburgo integritaj al la Distrikto Sarino.

## Notoj kaj referencoj 
## Eksteraj ligiloj 
* Oficiala retejo de la komunumo La Brillaz

## Bildoj 

Dosiero:2012-10-11 Distrikto Sarino (Foto Dietrich Michael Weidmann) 244.JPG|Preĝejo de Lentigny
Dosiero:2012-10-11 Distrikto Sarino (Foto Dietrich Michael Weidmann) 256.JPG|Preĝejo de interne
Dosiero:2012-10-11 Distrikto Sarino (Foto Dietrich Michael Weidmann) 251.JPG|Predikejo de la preĝejo Lentigny
(5918) 1991 NV3

**(5918) 1991 NV3** estas asteroido de la asteroida zono, malkovrita la  de la belga astronomo Henri Debehogne elde la Observatorio La Silla en Ĉilio.

Ĝi ne ricevis nomon.

## Eksteraj ligiloj
* 
* 
* 

Kategorio:Asteroidoj de la ĉefa zono
Kategorio:Malkovrita de Henri Debehogne
Kategorio:Astronomiaj objektoj malkovritaj en 1991
Kallaste

**Kallaste** () estas urbeto de orienta Estonio. Ĝi situas ĉe la okcidenta bordo de la lago Peipsi. La loĝloko ekestis en la 18-a jarcento kiel setlejo de ruslingvaj malnovritanoj. Ekde administra reformo en 2017 la urbeto apartenas al signife vastigita kampara komunumo Peipsiääre kaj estas la sola urbo de la nova komunumo.

## Bildoj 

Kallaste rannik.JPG|
Am peipussee.jpg|
Kallaste2.jpg|

## Eksteraj ligiloj 
* oficiala retejo

Kategorio:Urboj de Estonio
Mayer

**Mayer** estas ufta familia nomo en la germana lingvo, fakte samsignifa kun la aliaj variaĵoj *Maier*, *Meier* kaj *Meyer*, kiuj nur malsame skribiĝas.

Krom esti parto de personaj nomoj (listo sekvas sube), la nomo interalie ankaŭ uzatas en priskribo de la 
* censa loko Mayer (Arizono) en la kantono Yavapai en centra Arizono.

Jen estas listo de homoj kun nomo **Mayer**.

* Adolf Mayer (1843-1942), germana agrokultura apotekisto;
* Arno J. Mayer (1926-2023), usona historiisto;
* Auguste Étienne François Mayer (1805-1890) franca desegnisto kaj litografisto;
* Christian Mayer (1972-), aŭstra alpa skiisto;
* Christian Mayer (1719-1783), ĉeĥa fizikisto;
* Daniel Mayer (1909-1996), franca politikisto;
* Georges Mayer (1911-1978), franca kuracisto;
* Helmut Mayer (1966-), aŭstra alpa skiisto;
* Helene Mayer (1910-1953), germana skermistino;
* Herbert Mayer (1953-), aŭstra esperantologo;
* Imre Mayer (1884-1961), slovako-hungara instruisto kaj lingvisto;
* James Mayer (1920-1944), maŭrica sekreta agento;
* János Mayer Ker. (1872-1935), hungara muzikkritikisto;
* Jean-François Mayer (1957- ), historiisto pri religioj kaj svisa tradukisto;
* Jean-Philippe Mayer (1980-), franca arta produktanto;
* Johannes Mayer (1893—1963), germana infanteria generalo dum la dua mondmilito;
* John Clayton Mayer (1977-), usona gitaristo pri popmuziko;
* John R. A. Mayer, hungara profesoro pri filozofo kaj dua prezidanto de la Kanada Esperanto-Asocio (1961-1965);
* Julius Robert von Mayer (1814-1878), germana kuracisto kaj fizikisto;
* Louis B. Mayer (1885-1957), usona produktanto;
* Maria Goeppert-Mayer (1906-1972), germano-usona fizikistino;
* Matthias Mayer (1990-), aŭstra alpa skiisto;
* Michael Mayer (1974-), germana historiisto;
* Mihály Mayer (1933-2000), hungara ludanto pri akvopilkado;
* Miksa Mayer (1842-1886), hungara pedagogo kaj verkisto;
* Pat Mayer (1961-), usona ludando pri hokeo sur glacio;
* Prosper Mayer (1840-1885), journaliste français;
* René Mayer (1895-1972), franca politikisto;
* Rudolf Mayer (1837-1865), ĉeĥa poeto;
* Sandy Mayer (1952-), usona ludanto pri teniso;
* Simone Mayer (1920-2006), profesorino pri hematologio;
* Tobias Mayer (1723-1762), germana matematikisto kaj astronomo;
* Travis Mayer (1982-), usona akrobata skiisto;
* Walther Mayer (1887-1948), aŭstra matematikisto;
* Hermann Mayer Salomon Goldschmidt (1802-1866), germana astronomo kaj pentristo;
* Mayer Amschel Rothschild (1744–1812), fondinto de la bankista dinastio Rothschild;
* Nathan Mayer Rothschild(1777-1836), fondinto de la angla branĉo de la familio Rothschild;
* Salomon Mayer Rothschild(1776-1855), fondinto de la viena branĉo de la familio Rothschild.

## Vidu ankaŭ 
* Maier familia nomo de kelkaj gravaj personoj
* Meier familia nomo de kelkaj gravaj personoj
* Meyer familia nomo de kelkaj gravaj personoj

Kategorio:Apartigiloj
Kunda

**Kunda** estas havenurbo de nordorienta Estonio.

## Elstaraj loĝantoj
*Argo Aadli (naskiĝis 1980), aktoro
*Ernst Öpik (1893–1985), astronomo kaj astrofísico
*Jüri Parijõgi (1892–1941), verkisto
*Knudåge Riisager (1897-1974), komponisto, filo de elmigrintaj danaj gepatroj, pasigis sian unuaj 3 jaroj en Kunda.

## Demografio
## Bildoj

Dosiero:Kunda, domy v centru.jpg
Dosiero:Kunda 1.jpg
Dosiero:Kunda, nová továrna.jpg
Dosiero:Kunda hydroelectric station.jpg

## Partneraj urboj 
*20px Seinäjoki, Finnlando
*20px Söderhamn, Svedio
*20px Gdynia, Pollando
*20px Saldus, Latvio

## Eksteraj ligiloj
* oficiala retejo

Kategorio:Urboj de Estonio
Loksa

eta|Virabelvidbendo de Loksa 2022
**Loksa** estas urbeto en Estonio.

## Referencoj
## Eksteraj ligiloj
* oficiala retejo

Kategorio:Urboj de Estonio
Kärdla

**Kärdla** estas urbeto de nordokcidenta Estonio. Ĝi situas sur la insulo Hiiumaa en la Balta Maro, kaj fakte du triono de la insulanoj vivas en la urbo. Hijumaa ankaŭ estas unu el la distriktoj de Estonio, kaj Kärdla estas ties administra centro.

## Bildoj 
Jen iuj ekzemplaj bildoj pri historiaj insulanaj dometoj de la urbo, kiuj ĉiuj estas deklaritaj partoj de la kultura heredaĵo.

dosiero:23579 Kalevivabriku elamu Kärdlas Vabrikuväljak 2.jpg
dosiero:23582 Kalevivabriku elamu kelder Kärdlas Vabrikuväljak 4.jpg
dosiero:23580 Kalevivabriku elamu Kärdlas Vabrikuväljak 2a.jpg
dosiero:23586 Kalevivabriku Pika maja kelder Kärdlas Vabrikuväljak 8 esikülg.jpg

## Eksteraj ligiloj 
* oficiala retejo 

Kategorio:Urboj de Estonio
Mõisaküla

**Mõisaküla** estas urbeto en Estonio.

## Referencoj
## Eksteraj ligiloj
* oficiala retejo

Kategorio:Urboj de Estonio
Marienstift Arnstadt

eta|Atelieroj por handikapuloj ĉe Kesselbrunn.
La **MARIENSTIFT ARNSTADT** ekis kiel fondaĵo de publika utilo laŭleĝe valida per la dokumento pri fondo la 28-an de oktobro 1904. Laboroj en Arnstadt komencis la 4-an de aprilo 1905.

Sub la patronado de la princino-vidvino Marie zu Schwarzenburg-Sondershausen (1845-1930) kaj la gvidado de la konsistoriano Emil Petri kunvenis gravaj personoj de la publika vivo i.a. flanke de la evangelia Eklezio.

Ili establis servojn sur la sekvontaj kampoj: traktado, prizorgo, gastigo, edukado, klerigado, okupigo kaj subteno de homoj kun korpaj, psikaj kaj mensaj malkapabloj en klinikoj, lernejoj, metiejoj kaj hejmoj. Ĉefa celgrupo estas turingianoj, sed malfermitaj estas la pordoj por ĉiuj.

La fondaĵo estas membro en tiuj ĉi grupoj:
* Diakonisches Werk Evangelischer Kirchen in Mitteldeutschland e.V.
* Landesverband Christlicher Krankenhäuser in Thüringen
* Bundesverband Evangelische Behindertenhilfe (BEB)

## Vidu ankaŭ 
* Emil-Petri-lernejo
* Friedrich Popp

## Eksteraj ligiloj 
* Hejmpaĝo de la fondaĵo. 
* Foto de la princino.
* Diakonio en Meza Germanio.
* Federacia asocio evangelia por la subteno de handikapuloj.

Kategorio:Fondaĵoj
Kategorio:Distrikto Ilm
Kategorio:Bonfaraj organizoj
Kategorio:Kristanaj organizaĵoj
Kategorio:Handikapoj
Kategorio:Malsanulejoj en Germanio
Kategorio:Arnstadt
Põlva

**Põlva** estas historia urbeto kaj ekde 2017 estas komunumo de Estonio. Ĝi apartenas al la distrikto Põlvamaa kaj estas ties administra centro. Laŭ la stato de  en la komunumo vivis  sur areo de  kvadrataj kilometroj, kio rezultigas loĝdenson de  loĝantoj/km². 

## Strukturo 
Aldone al la urbeto Põlva, kiu estis integrigita en 2013, la malurba komunumo konsistas el la vilaĝoj Aarna, Adiste, Himmaste, Holvandi, Kähri, Kiuma, Lutsu, Mammaste, Meemaste, Metste, Miiaste, Naruski, Nooritsmetsa, Orajõe, Partsi, Peri, Puskaru, Puuri, Rosma, Soesaare, Tännassilma, Taevaskoja, Tromsi, Uibujärve, Valgesoo kaj Vanaküla.

## Eksteraj ligiloj
* oficiala retejo ()

Kategorio:Urboj de Estonio
Põltsamaa

**Põltsamaa** () estas malurba komunumo en Estonio kaj ĝis 2017 estis urbeto. Ĝi apartenas al la distrikto *(maakond)* Jõgevamaa. Laŭ la stato de  en la komunumo vivis  sur areo de  kvadrataj kilometroj, kio rezultigas loĝdenson de  loĝantoj/km².  

## Konataj lokuloj 
* Ekde 1764 ĝis 1804 la germanbalta pastoro kaj lingvisto August Wilhelm Hupel estis la pastoro de la luterana paroĥo *Oberpahlen*. Mem estante denaske germanlingva, li tre engaĝiĝis favore al la estona lingvo, lernis ĝin fremdlingve kaj publikigis multajn artikolojn kaj plurajn librojn en ĝi.

## Eksteraj ligiloj 
* oficiala retejo

Kategorio:Komunumoj de Estonio
Kategorio:Komunumoj de Jõgevamaa
5919 Patrickmartin

'*5919 *Patrickmartin'''* estas malgranda, ne tre hela asteroido de la asteroida zono.

## Malkovro 
Ĝi estis malkovrita la  de la usona astronomo Henry E. Holt elde la Observatorio de la Monto Palomar, norde de San-Diego (Kalifornio, Usono).

## Nomo 
Ĝi estis nomita en honoro de la franca sciencisto *Patrick Martin'', kiu, inter 1998 kaj 2000 en la Universitato Cornell, estis asociita al esploroj pri la analizo de la spektrometraj datumoj de la misio NEAR Shoemaker al 433 Eroso.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Henry E. Holt
Kategorio:Astronomiaj objektoj malkovritaj en 1991
John Ford (reĝisoro)

**John FORD** (n. la 1-an de februaro 1894 en *Cape Elisabeth*, Majno, Usono; m. la 31-an de aŭgusto 1973 en Palm Desert, Kalifornio) estis usona kinreĝisoro de irlanda deveno.

Ford montriĝis tre produktema reĝisoro, kaj filmis proksimume 150 filmojn ekde 1917 ĝis 1966.

Unu el la plej gravaj reĝisoroj de Holivudo, li kvarfoje estis premitaj per la Oskaro por la plej bona reĝisorado.

## Ĉefaj filmoj 
* *The Iron Horse* (1924)
* *Four Sons* (1928)
* *The Lost Patrol* (1934)
* *The Informer* (1935)
* *Young Mister Lincoln* (1939)
* *Stagecoach* (1939)
* *The Grapes of Wrath* (1940)
* *How Green Was My Valley* (1941)
* *They Were Expendable* (1945)
* *My Darling Clementine* (1946)
* *Fort Apache* (1948)
* *3 Godfathers* (1948)
* *She Wore A Yellow Ribbon* (1949)
* *Rio Grande* (1950)
* *Wagon Master* (1950)
* *The Quiet Man* (1952)
* *The Sun Shines Bright* (1953)
* *The Searchers* (1956)
* *The Man Who Shot Liberty Valance* (1962)

## Referenco 
* Joseph McBride, *Searching for John Ford*, Novjorko, 2001.

Kategorio:Usonaj reĝisoroj
Kategorio:Oskar-premiitoj
(5964) 1990 QN4

**(5964) 1990 QN4** estas asteroido de la asteroida zono, malkovrita la  de la usona astronomo Henry E. Holt elde la Observatorio de la Monto Palomar, norde de San-Diego (Kalifornio, Usono).

Ĝi estis unuafoje observita la  elde la Observatorio de Hejdelbergo (Germanio). De tiu observo, tiam nesufiĉa por kalkuli ĝian orbiton, restas la kodo "A915 TH".

Ĝi ankoraŭ ne ricevis nomon.

## Eksteraj ligiloj
* 
* 
* 

Kategorio:Asteroidoj de la ĉefa zono
Kategorio:Malkovrita de Henry E. Holt
Kategorio:Astronomiaj objektoj malkovritaj en 1990
Azerbajĝano en la Vintra Olimpiko 2006

## Rezultoj 
### Arta sketado 
;Para

Mallongigoj: DD = Deviga Danco, LD = Libera Danco, LG = Libera Glitilo, OD = Originala Danco, MP = Mallonga Programo

## Vidu ankaŭ 
* Azerbajĝano en la Olimpikoj pri ĉiuj aperoj de azerbajĝanaj teamoj superrigarde

## Eksteraj ligiloj 
* oficiala retejo ()

Kategorio:Landoj en la Vintra Olimpiko 2006
#
5965 Meisel

'*5965 *Meisel''''' estas asteroido de la asteroida zono, malkovrita la 16-an de septembro 1990 de la usona astronomo Henry E. Holt elde la Observatorio de la Monto Palomar, norde de San-Diego (Kalifornio, Usono).

## Nomo 
Ĝi ricevis nomon Meisel.

## Ecoj 
Ĝia spektra klaso "Sa" indikas ke ĝi estas "ŝtona" asteroido, konsistanta ĉefe el silikatoj de fero kaj de magnezio.

## Eksteraj ligiloj
* 
* 
* 

Kategorio:Asteroidoj de la ĉefa zono
Kategorio:Malkovrita de Henry E. Holt
Kategorio:Astronomiaj objektoj malkovritaj en 1990
Corserey

**Corserey** estas komunumo en la distrikto Sarino en Kantono Friburgo, Svislando. Ĝi havis 332 loĝantojn je la 31-a de decembro 2010.

## Geografio 
Corserey situas en la Friburga Mezlando proksimume 15 kilometrojn okcidentsudokcidente de la kanontĉefurbo Friburgo sur monteta tavolo inter la ebenaĵo de Brojo en nordokcidento kaj la valo de Glano en sudoriento. La komunumo konsistas el la vilaĝo Corserey kaj la setlejoj Grand Clos norde de ĝi kaj Le Vuettes sude de la vilaĝo.

La teritorio de la komunumo etendiĝas sur areo de 3,44&nbsp;km², de kiuj 19,7% estas kovritaj de arbaro, 74,0% servas por agrikulturo kaj 6,4% por setlado.

## Najbaraj komunumoj 
La komunumo Corserey limas en nordo al Montagny, en oriento al Prez-vers-Noréaz, en sudo al La Brillaz, kaj en okcidento al Torny.

## Trafiko 
La komunumo situas flanke de la gravaj trafikvojoj ĉe konekta vojo de Prez-vers-Noréaz al Torny kaj la vojo n-ro 1310 kondukas de Corserey al Chénens. La plej proksima alveturejo al la svisa aŭtovojo A1 situas proksimume 10 kilometrojn okcidente kaj al la svisa aŭtovojo A12 10 kilometrojn oriente de la komunumo. Per buslinio de la kompanio Transporto Publika Friburga la komunumo estas konektita al la publika transportreto.

## Historio 
La unua dokumenta mencio de Corserey datiĝas el la jaro 1150 kiel *Corserei*. De 1478 ĝis la Helveta Revolucio en la jaro 1798 la vilaĝo Corserey apartenis al la friburga voktejo Montagny, kiu estiĝis el la antaŭa senjorujo. De 1798 ĝis 1848 Corserey apartenis al la distrikto Friburgo, tiam ĝi estis surbaze de la nova kantona konstitucio de Friburgo integritaj al la Distrikto Sarino.

## Notoj kaj referencoj 
## Eksteraj ligiloj 
* Oficiala retejo de la komunumo Corserey

## Bildoj 

Dosiero:2012-10-11 Distrikto Sarino (Foto Dietrich Michael Weidmann) 215.JPG|Preĝejo Sankta Petro
Dosiero:2012-10-11 Distrikto Sarino (Foto Dietrich Michael Weidmann) 221.JPG|Interna aspekto de la preĝejo Sankta Petro
Dosiero:2012-10-11 Distrikto Sarino (Foto Dietrich Michael Weidmann) 205.JPG|Ŝtona domo en la vilaĝocentro
Dosiero:2012-10-11 Distrikto Sarino (Foto Dietrich Michael Weidmann) 237.JPG|Lernejo
Preĝejo Sankta Vendelo (Fegyvernek)

**Preĝejo de Sankta Vendelo** estas romkatolika Monumento historia en Hungario, en Fegyvernek.

## Historio 
La origina kirko estis konsekrita en 1332 en la komunumo tiam nomata *Fegyvernuc*. La nun videbla preĝejo konstruiĝis en la 1860-aj jaroj. La orgeno estas aŭdebla dekomence.

## Konstruaĵo 
Apud la konstruaĵo kolono pri Sankta Triunuo el 1897 kaj ŝtona kruco el 1909 situas. La konstruaĵo mem komenciĝas per turo (malsupre estas la ĉefenirejo), kiun sekvas la unusola navo, fine estas absida parto, kiu finiĝas per duonronda arko. Inter la absido kaj navo ambaŭflanke estas flankaj ĉambroj. Interne post la enirejo galerio situas por la orgeno.

Kermeso okazas en la 20-an de oktobro, kiu estas tago de la konsekro.

## Fontoj 
* hungare
* hungare
* hungare 
* hungare 

eta|maldekstre|Aerfoto pri la preĝejo

Kategorio:Preĝejoj sub patroneco de Sankta Vendelo
Fegyvernek
Mombaĉo (vulkano)

La **Mombaĉo** () estas vulkano de Nikaragvo, ĝi lokiĝas proksime al la urbo Granado. Ĝia alteco estas  m.s.m.

Mombaĉo enhavas unu el la lastaj tropikaj arbaroj de Nikaragvo kun unikaj faŭno kaj vegetaĵaro. La lasta erupcio de Mombaĉo okazis en 1570.

Antaŭ proksimume  jaroj, erupcio de Mombaĉo formigis 360 insuletojn en la lago de Nikaragvo, tiu insularo nomiĝas *"Insuletoj de Granado"* ().

## Eksteraj Ligiloj 
* Natura rezervejo vulkano Mombaĉo
* Mombaĉo fotaro 

Kategorio:Vulkanoj en Nikaragvo
Kategorio:Stratovulkanoj
Tamás Konok

**Tamás KONOK** [tamAŝ], hungare **Konok Tamás** estis hungara pentristo kaj skulptisto. Lia avo estis arkitekto Gyula Sándy.

Tamás Konok naskiĝis la  1930 en Budapeŝto kaj mortis la 20-an de novembro 2020.

## Biografio 
Tamás Konok frekventis Belartan Ĉeflernejon en Budapeŝto, kie li lernis precipe de Aurél Bernáth. En 1958 li studvojaĝis al Parizo helpe de stipendio. En la sekvaj jaroj li denove vizitis Parizon. Li ofte ekspozicias, dume lia edzino helpas lin en tiu laboro. Li ricevis premion Kossuth en 1998, inter 1955-2011 ankaŭ aliajn premiojn.

## Liaj solaj ekspozicioj (elekto) 
* 1960 Parizo
* 1962, Vaŝingtono, Novjorko, Parizo, Los Angeles
* 1965 Kolonjo
* 1972 Zürich
* 1978 Munkeno, Parizo
* 1981 Budapeŝto, Munkeno
* 1985 Miskolc
* 1991 Budapeŝto, Kecskemét, Parizo
* 2000, 2006, 2010 Budapeŝto

## Liaj grupaj ekspozicioj (elekto) 
* 1953-1955, 1960, 1987, 1993, 1997, 2001 Budapeŝto
* 1961, 1963, 1972 Parizo
* 1964 Tokio
* 1969 Lausanne
* 1979 Berno
* 1988 Basel
* 1999 Varsovio

## Verkaro (elekto) 
Liaj verkoj estas troveblaj en Budapeŝto (ekzemple en Belarta Muzeo), en diversaj hungaraj muzeoj, eksterlande ekzemple en Roterdamo, Novjorko, Parizo.

Ĉerpo el liaj verkoj: *Festmény szürke alapon* (Pentraĵo en griza bazo) (1975); *Cím nélkül* (Sen titolo) (1988); reliefoj sur konstruaĵoj

## Elektitaj disĉiploj 
* Ákos Matzon

## Fontoj 
* Hungara Vikipedio

Kategorio:Budapeŝtanoj
Kategorio:Hungaraj pentristoj
Kategorio:Hungaraj skulptistoj
Géza Csorba

**Géza CSORBA** [ĉorba], hungare **Csorba Géza** estis hungara skulptisto.
[eta|250ra|Skulptaĵo de [Endre Ady fare de Géza Csorba]]
[eta|210ra|Skulptaĵo de [Gizi Bajor fare de Géza Csorba]]
Géza Csorba naskiĝis la  1892 en Hungario en *Liptóújvár* (nuntempa Liptovský Hrádok en Slovakio). Li mortis la  1974 en Budapeŝto.

## Biografio 
Géza Csorba devenis el juda familio. Li frekventis Tutlandan Reĝan Industriartan Lernejon, poste Reĝan Belartan Altlernejon (kiun li ne finstudis) en Budapeŝto. Li lernis precipe de Alajos Stróbl kaj Béla Radnai. Poste li individue faris skulptaĵojn kaj similaĵojn. Dum la 1-a mondmilito li aliĝis al rondo de junaj artistoj. En 1931 li studvojaĝis al Parizo. Li ricevis premion Kossuth en 1950, en 1961 kaj 1971 ankaŭ aliajn premiojn.

## Verkaro (elekto) 
* skulptaĵoj, ekzemple *Napozó* (Sunbananto) 1937; Endre Ady; Mihály Babits 1957; *Napozó nő* (Sunbananta virino)
* reliefo *Repülj hajóm – Ady-emléktábla* 1937
* tombaj monumentoj, ekzemple por Endre Ady
* etplastikoj, ekzemple pri Béla Bartók 1931 kaj Attila József 1949

## Elektitaj disĉiploj 
* István Martsa

## Fontoj 
* Hungara Vikipedio

Kategorio:Hungaraj skulptistoj